รู้สึกปวดมากๆบริเวณคอตรงชีพจรเต้น ยิ่งเวลาไปสัมผัสยิ่งเจ็บ อยากรู้ว่าเป็นอะไรครับ
สวัสดีค่ะ ในที่นี้หากหมายถึงเจ็บภายนอกลำคอ คือบริเวณผิวหนังภายนอก อาจเกิดจากโรคผิวหนังบริเวณลำคอเช่นมีการอักเสบของชั้นใต้ผิวหนัง มีฝีหนอง หรืออาจเกิดจากการกล้ามเนื้อบริเวณลำคออักเสบ มีกระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วย หรือมีการอักเสบของต่อมน้ำเหลืองหรือต่อมไทรอยด์ที่บริเวณคอ หากเป็นการเจ็บภายในลำคอแบบกลืนเจ็บอาจเกี่ยวกับมีคออักเสบจากเชื้อไวรัสหรือแบคทีเรีย ต่อมทอนซิลอักเสบ เป็นต้นแนะนำพบแพทย์เพื่อตรวจเพิ่มเติมว่าเจ็บบริเวณใด แบบไหน เพื่อให้ได้การวินิจฉัยที่แน่นอนเบื้องต้นดื่มน้ำมากๆ ไม่ใช้เสียงเยอะ ไม่ไปจับบริเวณที่เจ็บบ่อยๆ หลีกเลี่ยงท่าทางที่ทำให้เจ็บมากขึ้น